ได้มีโอกาสไปเที่ยวเชียงใหม่ เพื่อนๆ ที่เชียงใหม่แนะนำให้มาทานร้านสเต็กส์ร้านนี้ เพราะอยู่ไม่ไกลจากที่พักมากนักและราคาไม่แพง ร้านนี้เป็นร้านอาหารไม่ใหญ่ อยู่ใต้หอพักนักศึกษา มาทางถนนศิริมังคลาจารย์หาได้ไม่ยากค่ะ เมนูอาหารจะเป็นประเภทอเมริกันออกฟิวชั่นด้วย สเต็กส์ชิ้นไม่ได้ใหญ่โตอะไร แต่อร่อย ราคาไม่แพง ตกแต่งร้านน่านั่ง นักเก็ตอร่อยชิ้นขนาดปกติ นอกจากสเต็กส์แล้วยังมีเมนูประเภทข้าวอย่างข้าวหมูพริกไทย ให้หมูน้อยไปหน่อยแต่รสชาติสมราคาค่ะ